กองบัญชาการตำรวจนครบาล แนะเลี่ยงเส้นทางชุมนุมวันนี้
จากกรณีมีการนัดรวมตัวชุมนุมทำกิจกรรม ในวันที่ 18 มิถุนายน 2565 เวลา 15.00 น โดยผู้ชุมนุมจะใช้เส้นทางแยกปทุมวันไปสำนักงานตำรวจแห่งชาติ กองบัญชาการตำรวจนครบาล จึงแนะนำให้ประชาชนที่ไม่มีส่วนเกี่ยวข้องหลีกเลี่ยงเส้นทางตั้งแต่เวลา 13.00 น. โดยเส้นทางที่ได้รับผลกระทบจากการชุมนุม ประกอบด้วย ถนนพระราม 1 (แยกเจริญผล-แยกราชประสงค์) ถนนพญาไท ( แยกราชเทวี-แยกจุฬา 12ฯ)/ถนนอังรีดูนังต์ (แยกเฉลิมเผ่า-แยกอังรีดูนังต์) โดยแนะนำให้ไปใช้เส้นทางอื่นๆ ทดแทน ประกอบด้วย ถนนศรีอยุธยา ถนนเพชรบุรี ถนนพระราม 6 ถนนบรรทัดทอง ถนนพระราม 4 ถนนราชดำริ ถนนเพลินจิต ถนนสุขุมวิท ถนนวิทยุ ซอยจุฬาฯ 9 และซอยจุฬาฯ 12